武肅王有旨石橋設齋會進一詩 六
作者：延壽
朝代：唐

paragraphs: 登雲步嶺涉煙程，好景隨心次第生。
聖者已符祥瑞事，地靈全副禱祈情。
洞深重疊拖雲濕，灘淺潺湲漱水清。
願滿事圓歸去路，便風相送片帆輕。
（見《四庫全書珍本初集》本宋林表民《天台前集別編》。
（按：《全唐詩》卷八五一收六詩，僅云爲「吳越僧」作。
今確定爲吳越釋延壽作。
）。